Document ID: 31979D0365

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Μαρτίου 1979 περί επιβλέψεως στην Κοινότητα των εξαγωγών ακατεργάστων δερμάτων μόσχων και βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί θεσπίσεως κοινού καθεστώτος που εφαρμόζεται στις εξαγωγές(1), και ιδίως το άρθρο 5,
μετά από διαβούλευση στα πλαίσια της επιτροπής που προβλέπεται στο άρθρο 4 του εν λόγω κανονισμού,
Εκτιμώντας:
ότι η Επιτροπή, με επιστολές απευθυνόμενες την 20ί Σεπτεμβρίου 1972, στις μόνιμες αντιπροσωπείες των Κρατών μελών, είχε ζητήσει από αυτές να της ανακοινώσουν τα αναγκαία στοιχεία για την επίβλεψη των εξαγωγών ακατεργάστων δερμάτων μόσχων και βοοειδών-
ότι η πτώση των κοινοτικών διαθεσιμοτήτων σε ακατέργαστα δέρματα, λόγω της αισθητής μειώσεως των σφαγών από το 1977 και της σημαντικής αυξήσεως των εξαγωγών προς τις τρίτες χώρες επιφέρει εκ νέου κατάσταση ελλείψεως στην Κοινότητα που αντανακλάται στο επίπεδο των τιμών-
ότι πρέπει, ως εκ τούτου, να ενισχυθεί το σύστημα επιβλέψεως που υπάρχει-
ότι για το σκοπό αυτόν, πρέπει να καθορισθούν οι λεπτομέρειες μεταβιβάσεως στην Επιτροπή των στοιχείων που έχουν συλλεγεί από τα Κράτη μέλη, καθώς και, κατά το δυνατόν, το κράτος μέλος όπου έγινε η σφαγή των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα Κράτη μέλη τα οποία υποβάλλουν σε καθεστώς αδείας τις εξαγωγές ακατεργάστων δερμάτων μόσχων και βοοειδών που αναφέρονται στο παράρτημα ανακοινώνουν στην Επιτροπή εντός των δεκαπέντε πρώτων ημερών κάθε μηνός τις ποσότητες εκφραζόμενες σε τόννους, και τα ποσά που υπολογίζονται βάσει των τιμών fo για τα οποία εξεδόθησαν ή εθεωρήθησαν έγγραφα εξαγωγής κατά τη διάρκεια του προηγουμένου μηνός.
Όλα τα Κράτη μέλη ανακοινώνουν στην Επιτροπή, εντός τριάντα ημερών από το τέλος κάθε μηνός, τις ποσότητες, εκφραζόμενες σε τόννους, και τα ποσά που υπολογίζονται βάσει της τιμής fo,για τα οποία πραγματοποιήθηκαν οι εξαγωγές των ανωτέρω αναφερομένων προϊόντων κατά τη διάρκεια του μήνα αυτού.
2. Οι ανακοινώσεις των Κρατών μελών είναι κατανεμημένες κατά κλάση NIMEXE και κατά χώρα προορισμού και αναφέρουν, κατά το δυνατόν, το Κράτος μέλος όπου έγινε η σφαγή των ζώων, εφ' όσον το Κράτος μέλος αυτό είναι διαφορετικό από το Κράτος μέλος εξαγωγής.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 22 Μαρτίου 1979.

Labels: 17
8
3
6
12